**MARTTAYHDISTYKSEN PERUSTAMINEN**

Uuden yhdistyksen perustamiseen tarvitaan vähintään kolme perustajajäsentä, joiden kaikkien on oltava 15 vuotta täyttäneitä, Suomen kansalaisia tai ulkomaalaisia, joilla on kotipaikka Suomessa.

Muualla kuin Suomessa asuvat voivat perustaa yhdistyksen siihen maahan, jossa asuvat. Edellytys kuitenkin on, että joko puheenjohtajalla tai varapuheenjohtajalla on pysyvä osoite Suomessa.

**ENNEN PERUSTAMISKOKOUSTA ON VALMISTELTAVA SEURAAVAT ASIAT**

- Yhdistyksen nimi (tarkistus prh/yhdistysnetti).

- Marttayhdistyksen säännöt: Ottaako yhdistys käyttöön yhden vai kahdenkokouksen säännöt ja kuinka monta hallituksen jäsentä yhdistyksen hallitukseen valitaan.

- Toimintamuodot eli hahmotellaan yhdistyksen tulevaa toimintaa.

- Kuka käyttää kokouksen avauspuheenvuoron ja kertoo marttatoiminnasta.

- Kuka toimii perustavan kokouksen puheenjohtajana, kuka sihteerinä ja ketkä pöytäkirjantarkastajina.

- Tulevan yhdistyksen luottamushenkilöt: puheenjohtaja, varapuheenjohtaja, hallituksen jäsenet, sihteeri, rahastonhoitaja sekä toiminnan/tilintarkastajat. Näihin toimiin voidaan valita kokouksessa muitakin kuin ennalta mietittyjä henkilöitä.

- Kokouksen esityslistan tekeminen ja kopioiminen osallistujille.

- Tulostettava muutama ylimääräinen Marttayhdistyksen sääntö.

**PERUSTAMISKOKOUS**

- Kutsutaan julkisesti marttatoiminnasta kiinnostuneita ihmisiä perustamiskokoukseen. Ilmoitetaan kokouksen tarkoitus eli yhdistyksen perustaminen sekä kokouksen aika ja paikka.

- Yhdistyksen jäseniksi haluavat täyttävät jäseneksi liittymiskaavakkeen tai liittyvät sähköisesti nettisivuilta <https://www.martat.fi/liity-marttoihin/>

- Pidetään esityslistan mukainen perustamiskokous.

- Allekirjoitetaan perustamiskirja. Vähintään kolmen allekirjoittajista on oltava äänioikeutettuja yhdistyksessä (varsinaisia jäseniä).

**KOKOUKSEN JÄLKEEN**

- Tehdään ja allekirjoitetaan perustamiskokouksen pöytäkirja.

- Pidetään hallituksen järjestäytymiskokous.

**HALLITUKSEN TEHTÄVÄT**

Järjestäytymiskokouksessa on päätettävä ja sovittava seuraavat asiat:

1. Varapuheenjohtajan valinta.

2. Sihteerin valinta (voi olla myös hallituksen ulkopuolinen).

3. Rahastonhoitajan valinta (voi olla myös hallituksen ulkopuolinen).

4. Päätetään tilin avaamisesta ja siitä kenelle tilin käyttöoikeudet myönnetään. Tilinumero on ilmoitettava Marttaliittoon [jarjestosihteeri@martat.fi](mailto:jarjestosihteeri@martat.fi) jäsenmaksupalautuksia varten.

5. Päätetään miten kirjanpito ja tilinpäätös tehdään (rahastonhoitaja/tilitoimisto).

6. Tehdään yhdistysrekisteriin perustamisilmoitus <https://www.prh.fi/fi/yhdistysrekisteri.html>

- Yhdistys saa rekisteröidyn yhdistyksen oikeudet vasta, kun rekisteröinti on virallinen eli kun ilmoitus hyväksymisestä on tullut takaisin yhdistykselle. Ennen sitä voidaan kuitenkin toimia ja käyttää yhdistyksen nimeä.

- Marttayhdistyksen mallisäännöt on ennakkotarkastettu, joten yhdistys saa nimetä edustajansa piirin kokouksiin jo ennen kuin rekisteröinti on virallinen.

7. Sovitaan kuka hoitaa jäsenhakemuksen piiriin ja kuka huolehtii perustamisilmoituksen Marttaliittoon (yhdistyksen tiedot, luottamustoimet ja tilinumero).

8. Hyväksytään perustamiskokouksessa ja sen jälkeen jäsenhakemukset tehneet jäsenet ja kirjataan ne pöytäkirjaan. Tiedot uusista jäsenistä lähetetään Marttaliittoon [tea.svahn@martat.fi](mailto:tea.svahn@martat.fi).

9. Päätetään jäsenrekisterin, toimintatilaston ja yhdistysten nettisivujen käyttäjät ja päivittäjät.

- Lisää tietoa jäsenrekisteristä: <https://www.martat.fi/jarjestoportaalijasenrekisteri/>

- Lisää tietoa toimintatilastoinnista: <https://www.martat.fi/toiminnan-tilastoinnin-ohjeet/>

- Tietoa yhdistyksen omien nettisivujen luomisesta ja tunnusten saamisesta: <https://www.martat.fi/tietoa-yhdistyssivuista/>

10. Sovitaan seuraava kokous, jossa suunnitellaan tulevaa toimintaa, laaditaan toimintakalenteri ja talousarvio. Toimintakausi on kalenterivuosi eli toiminta suunnitellaan aina kyseisen vuoden loppuun, jona yhdistys on perustettu. Seuraavana vuonna 1.1. alkaa uusi toimintakausi.

**TOIMINNAN KÄYNNISTÄMINEN JA UUDESTA YHDISTYKSESTÄ TIEDOTTAMINEN**

- Jäsenhankinta on tärkeä osa uuden yhdistyksen toimintaa. Lisätietoa: <https://www.martat.fi/jasenhankinta/>

- Vinkkejä ja ohjeita yhdistyksen toiminnan suunnitteluun: <https://www.martat.fi/toiminnan-suunnittelu/>